வேலூர் மாவட்ட முதன்மைக் கல்வி அலுவலரின் செயல்முறைகள்

ந.க.எண். 4186 /ஆ1/2022, நாள் : 27.09.2022

|  |  |
| --- | --- |
| பொருள்:  | பள்ளிக் கல்வித் துறை – 2022-2023-ஆம் கல்வியாண்டில் வேலூர் மாவட்டத்தில் செயல்படும் அனைத்து பள்ளிகளில் “ கலைத்திருவிழா பயிற்சி மற்றும் போட்டிகள் “ நடத்துதல் – வழிகாட்டு நெறிமுறைகள் – வழங்குதல் – சார்ந்து. |
| பார்வை :  | சென்னை-6, தமிழ்நாடு பள்ளிக் கல்வி ஆணையர், தொடக்கக் கல்வி இயக்குநர் மற்றும் மாநிலத் திட்ட இயக்குநர் அவர்களின் இணைச் செயல்முறைகள் கடிதம் ந.க.எண்.3195/ஆ7/கலை/ஒபக/2022, நாள்.21.09.2022. |

**#######**

 பார்வையில் காணும் செயல்முறைக் கடிதத்திற்கிணங்க 2022-2023-ஆம் ஆண்டு சட்டமன்ற கூட்டத் தொடரில் பள்ளிக் கல்வித் துறை மானியக் கோரிக்கையின் போது மாண்புமிகு பள்ளிக் கல்வித் துறை அமைச்சர் அவர்கள் கீழ்கண்ட அறிவிப்பினை அறிவித்துள்ளார்.

 “ மாணவர்களின் கலைத் திறன்களை வெளிக்கொணரும் விதமாக அரசுப் பள்ளிகளில் பயிலும் இலட்சக்கணக்கான மாணவர்கள் பயன்பெறும் வகையில் பள்ளி, வட்டாரம், மாவட்டம் மற்றும் மாநில அளவில் கலைத் திருவிழா நடத்தப்படும் “

 தமிழகத்தில் உள்ள பல்வேறு கலை வடிவங்களை அறிமுகப்படுத்தி, மாணவர்களின் கலைத் திறன்களை வெளிக்கொணரும் விதமாகவும், ஒரு பகுதியாக கலை பண்பாட்டு கொண்டாட்டங்களை ஒருங்கிணைப்பதே இத்திட்டத்தின் முக்கிய நோக்கமாகும் எனத் தெரிவிக்கப்பட்டுள்ளது.

 இத்திட்டத்தின் மூலம் அரசு நடுநிலை, உயர்நிலை மற்றும் மேல்நிலைப் பள்ளிகளில் 6-ஆம் வகுப்பு முதல் 9-ஆம் வகுப்பு வரை பயிலும் மாணவர்களுக்கு கலை அரங்கம் நிகழ்வின் கீழ் கலை சார்ந்த பயிற்சிகளும் மற்றும் 6-ஆம் வகுப்பு முதல் 12-ஆம் வகுப்புகளில் அரசு மற்றும் அரசு உதவி பெறும் பள்ளிகளில் பயிலும் மாணவர்களுக்கு கலைத் திருவிழா போட்டிகளும் நடத்திட திட்டமிடப்பட்டுள்ளது.

 கலை அரங்கம் சார்ந்து கீழ்க்காணும் துணைத் தலைப்புகளில் குறிப்பிட்டுள்ள தெளிவுரைகளின்படி செயல்படுமாறு அனைத்து வகைப் பள்ளித் தலைமை ஆசிரியர்களுக்கும் தெரிவிக்கப்படுகிறது.

1. பள்ளிக் கல்வியில் நிகழ்வுகளை ஒருங்கிணைத்தல்
2. கீழ்க்காணும் ஒட்டுமொத்த ஒருங்கிணைப்புப் பணிகள் அனைத்தும் மாநில திட்ட இயக்ககத்திலிருந்து தற்போது மேற்கொள்ளப்பட்டுள்ளது.
3. பள்ளியில் நடைமுறைப்படுத்துதல் சார்ந்து வழிகாட்டு நெறிமுறைகள்
4. கலை வடிவங்களுக்கான பாடத்திட்டம்
5. கல்வியில் கலையை ஒருங்கிணைப்பதற்கான அணுகுமுறை

(த.பி.பா.)

--2--

6. பள்ளியில் நடைமுறைப்படுத்துதல் தலைமை ஆசிரியர்/ ஆசிரியரின் பங்கு

7. பொறுப்பு ஆசிரியரின் (ஏதுவாளரின்) பங்கு

1. கலைஞர்களின் பங்கு
2. மாணவர்களின் பங்கு
3. பள்ளி மேலாண்மைக்குழுவின் பங்கு
4. ஆசிரியர் பயிற்றுநர்களின் பங்கு
5. கலைத்திருவிழா

**மேலும், கீழ்க்காணும் அட்டவணையின்படி போட்டிகள் நடத்த திட்டமிடப்பட்டுள்ளதாக தெரிவிக்கப்பட்டுள்ளது.**

1. டிசம்பர் மாதம் மூன்றாம் வாரம் பள்ளி அளவில்
2. டிசம்பர் மாதம் நான்காம் வாரம் வட்டார அளவில்
3. ஜனவரி மாதம் முதல் வாரம் மாவட்ட அளவில்
4. ஜனவரி இரண்டாம் வாரம் மாநில அளவிலான கலைத் திருவிழா போட்டுகள் நடத்தப்படும் எனவும் அறிவிக்கப்பட்டுள்ளது.

மேலும், பள்ளி அளவில் வெற்றி பெறும் மாணவர்களை வட்டார அளவிலும்,

வட்டார அளவில் வெற்றி பெற்ற மாணவர்களை மாவட்ட அளவிலும் நடைபெறும் போட்டிகளில் பங்கேற்கச் செய்ய வேண்டும். மாவட்ட அளவில் வெற்றி பெறும் மாணவர்களை மாநில அளவிலான கலைத் திருவிழா போட்டிகளில் வெற்றி பெறும் மாணவர்களுக்கு பரிசுகளும், சான்றிதழ்களும் மற்றும் **கலையரசன், கலையரசி** என்ற விருதுகளும், மாநில அளவில் தமிழக அரசின் சார்பில் வழங்கப்பட்டு, மாணவர்களின் கலைத்திறன்கள் ஊக்கப்படுத்தப்படும். மேலும், மாநில அளவில் இவ்வாறு வெற்றி பெறும் 20 மாணவர்கள் வெளிநாடுகளுக்கு கல்விச் சுற்றுலா அழைத்துச் செல்லப்படுவர் என்ற விவரமும் தெரிவிக்கப்பட்டுள்ளது.

 எனவே, மேற்குறிப்பிட்டுள்ள தெளிவுரைகளின்படி செயல்படுமாறு அனைத்து பள்ளித் தலைமை ஆசிரியர்களுக்கும் தெரிவிக்கப்படுகிறது.

இணைப்பு- முதன்மைக் கல்வி அலுவலர், பார்வை கடித நகல். வேலூர்.

பெறுநர் :

1. அனைத்து வகை பள்ளித் தலைமை ஆசிரியர்கள், வே.மா.
2. மாவட்டக் கல்வி அலுவலர், வேலூர்.

(தகவலுக்காகவும் தொடர் நடவடி.க்கை மேற்கொள்ளும் பொருட்டும்)

நகல்-

 சென்னை-6, தமிழ்நாடு பள்ளிக் கல்வி ஆணையர், தொடக்கக் கல்வி இயக்குநர்

மற்றும் மாநிலத் திட்ட இயக்குநர் அவர்களுக்கு

(தகவலுக்காக பணிந்தனுப்பப்படுகிறது)

//ப.த.//